Manorata tohin'ity andalana ity - Tamin'ny 1838, nanomboka nanao sakana an-dranomasina teo amin'ny seranan-tsambon'i Buenos Aires ny Fanjakan'i Frantsa, ho fanohanana ny Kaonfederasiona Peroviana-Boliviana, izay nanambara ny Ady an'ny Kaonfederasiona tamin'ny Kaonfederasiona Arzantina. Tsy afaka nametraka tafika an-tanety i Frantsa, ka nitady tafika mpiara-dia aminy mba hiady ho azy ireo amin'i Juan Manuel de Rosas - governoran'ny Kaonfederasiona Arzantina. Ho amin'izany tanjona izany dia nanampy an'i Fructuoso Rivera izy ireo hanongana ny filoha Orogoaiana Manuel Oribe, izay nijanona tamin'ny fifandraisana tsara tamin'i Rosas. Nalefa sesitany tany Buenos Aires i Oribe ary i Rivera no nandray ny fahefana tamin'ny Oktobra 1838. Tsy nanaiky an'i Rivera ho filoha ara-dalàna i Rosas, ary nitady hamerina an'i Oribe eo amin'ny fitondrana. Nanomana tafika hanafika an'i Buenos Aires i Rivera sy i Juan Lavalle. Niditra an-tsehatra ny tafika anglisy sy frantsay, ka nanomboka ny Ady An-trano tany Orogoay
, na "Guerra Grande" (Ady Lehibe).